**SPECIFIKACIJE**

|  |  |
| --- | --- |
| **Predmet naročila** | **Objava e-izdaje znanstvene revije Zdravstveno varstvo, uporaba programa Editorial Manager in indeksacija v bazah** |
| **Vrsta** | **Enostavni postopek** |
| **Številka ponudbe** | **80K240821** |

Predmet naročila je objava znanstvene revije Zdravstveno varstvo (Slovenian Journal of Public Health) e-izdaja ISSN [1854-2476](tel:18542476) na spletnih straneh ugledne mednarodne znanstvene založbe.

Revija želi izhajati v odprtem dostopu, ne želi računati APC stroškov, lastnik avtorskih pravic je NIJZ.

Revija je četrtletnik in letno izda približno 35 recenziranih znanstvenih člankov.

Iščemo založnika za 3-letno obdobje (2022-2024).

Članke urednikujemo s programom Editorial Manager, ki naj ga založba ponuja kot orodje za delo z vso programsko, izobraževalno in servisno podporo. Letno prejmemo v urednikovanje okoli 180 rokopisov. Plagiatorstvo preverjamo s programom CrossCheck, ki naj ga zagotavlja založba.

Založba naj prevzame tudi indeksacijo v bibliografskih in full-text bazah, kjer revija Zdravstveno varstvo že sodeluje in v bazah, ki se bodo pojavljale v prihodnje in bodo reviji dvigovale prepoznavnost. Potrebna je pretvorba v full-text XML format v obsegu ca. 250 strani letno.

**PONUDNIK MORA ZAGOTOVITI:**

* ponudba spletne strani revije;
* ponudba platforme za objavo, distribucijo in dolgoročni dostop do arhivskih vsebin revije, ca. 35 člankov na leto;
* ponudba sistema za pregled plagiarizma;
* ponudba sistema za on line oddajo rokopisov in urednikovanje revije (izrecno sistem Editorial Manager): spletna oddaja rokopisov, podpora recenzentskemu in uredniškemu procesu, podpora avtorjem, urednikom in recenzentom tudi z izobraževanjem, dolgoročna hramba arhiva rokopisov, člankov, recenzij in uredniških odločitev. Letni priliv je okoli 180 rokopisov;
* oskrba z DOI št. objavljenih člankov;
* izdelava metapodatkov in XML format člankov za ca 250 strani letno;
* skrb za indeksacijo revije v bazah, kjer revija Zdravstveno varstvo že sodeluje in v bazah, ki se bodo pojavljale v prihodnje in bodo za revijo pomembne in ji dvigovale prepoznavnost. Podpora zlasti pri bazah Scopus, Clarivate Web ob Science, PubMed, Medline…
* skrb za dolgoročni dostop do revije v svetovno prepoznavnih repozitorijih, kot so PubMed Central, v direktorijih revij z odprtim dostopom (DOAJ), v online knjižnicah…
* letno poročanje o delovanju revije; letno poročilo o IF dosežku, številu pregledov naše strani, številu člankov, ki so jih uporabniki sneli s spletne strani…
* svetovanje in skrb za višanje prepoznavnosti revije (IF); v smislu sledenja razvoju na področju podatkovnih baz, predlaganje vključitve v nove baze in postopke izvede ponudnik sam, predlaganja smernic razvoja…
* revija Zdravstveno varstvo mora biti prosto dostopna, dostop do naših člankov ne sme biti plačljiv;
* APC stroškov revija ne želi zaračunavati;
* avtorske pravice ohranja NIJZ.

|  |
| --- |
| Ponudnik s spodnjim podpisom potrjuje strinjanje s specifikacijo oz. tehničnimi zahtevami naročnika.  Kraj in datum: Podpis ponudnika: |